CELEX: 62018CA0360
Language: fi
Date: 2019-12-19 00:00:00
Title: asia C-360/18: Unionin tuomioistuimen tuomio (kolmas jaosto) 19.12.2019 (ennakkoratkaisupyyntö, jonka on esittänyt Finanzgericht Düsseldorf – Saksa) – Cargill Deutschland GmbH v. Hauptzollamt Krefeld (Ennakkoratkaisupyyntö – Asetus (EU) N:o 1360/2013 – Maatalous – Yhteiset markkinajärjestelyt – Sokeriala – Tuotantomaksu – Tehokas oikeusvaikutus – Aiheettomasti maksettujen määrien palauttamista koskeva oikeus – Vanhentumisaikoja koskevien kansallisten sääntöjen sovellettavuus – Tehokkuusperiaate)

24.2.2020   
            
            
               FI
            
            
               Euroopan unionin virallinen lehti
            
            
               C 61/5
            
         
      Unionin tuomioistuimen tuomio (kolmas jaosto) 19.12.2019 (ennakkoratkaisupyyntö, jonka on esittänyt Finanzgericht Düsseldorf – Saksa) – Cargill Deutschland GmbH v. Hauptzollamt Krefeld
      (asia C-360/18) (1)
      
      (Ennakkoratkaisupyyntö - Asetus (EU) N:o 1360/2013 - Maatalous - Yhteiset markkinajärjestelyt - Sokeriala - Tuotantomaksu - Tehokas oikeusvaikutus - Aiheettomasti maksettujen määrien palauttamista koskeva oikeus - Vanhentumisaikoja koskevien kansallisten sääntöjen sovellettavuus - Tehokkuusperiaate)
      (2020/C 61/06)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Finanzgericht Düsseldorf
      
         Pääasian asianosaiset
      
      
         Kantaja: Cargill Deutschland GmbH
      
         Vastaaja: Hauptzollamt Krefeld
      
         Tuomiolauselma
      
      Sokerialan tuotantomaksujen vahvistamisesta markkinointivuosiksi 2001/2002, 2002/2003, 2003/2004, 2004/2005 ja 2005/2006, lisämaksun kertoimen laskemisen vahvistamisesta markkinointivuosiksi 2001/2002 ja 2004/2005 sekä sokerinvalmistajien sokerijuurikkaan myyjille tuotantomaksujen enimmäismäärän ja näiden tuotantomaksujen välisen erotuksen vuoksi maksaman määrän vahvistamisesta markkinointivuosiksi 2002/2003, 2003/2004 ja 2005/2006 2.12.2013 annettua neuvoston asetusta (EU) N:o 1360/2013 on tulkittava seuraavasti:
      
                  —
               
               
                  talouden toimijoiden aiheettomasti tuotantomaksuina maksamien määrien palauttaminen on suoritettava kansallisen lainsäädännön mukaisesti, erityisesti viimeksi mainitussa säädettyjä vanhentumisaikoja noudattaen ja vastaavuus- ja tehokkuusperiaatteet huomioon ottaen
               
            
                  —
               
               
                  se on esteenä kansallisille säännöille, joissa – sellaisina kuin toimivaltaiset kansalliset tuomioistuimet niitä tulkitsevat – säädetään, että sovellettava vanhentumisaika aiheettomasti maksettujen sokerin tuotantomaksujen palautushakemuksen tekemiselle päättyy ennen kyseisen asetuksen voimaantuloa, mikä tekee käytännössä mahdottomaksi käyttää unionin oikeusjärjestyksessä näille talouden toimijoille annettua oikeutta saada mainitussa asetuksessa tarkoitettujen markkinointivuosien osalta palautus näistä maksuista.
               
            
         (1)  EUVL C 328, 17.9.2018.